ፅርየት ኢና እኮ ነካይድ ዘለና፡ ዘረባ እውን ኣየድልዮን ኣሽንኳይ ሰልፊ። ከመይ ንኺድ ዝብል ግን ዝርርብ ይደሊ እዩ" እንትብሉ መብርሂ ሂቦም። ብምቕፃል፡ ቑፅሪ ዝተዓመፃ ደቀንስትዮ ብምግናን፡ ኣብ ሓደ ከባቢ ጥራይ ጉድ ከምዝተፈፀመ ኣምሲልካ ብምብታን ንሰብ ንምድንጋፅ ዝተገብረ ምንቅስቓስ ጌጋ እዩ ኢሎም ዶ/ር ደብረጽፆን። "ህዝብን መንግስትን ትግራይ ንሓዉ ህዝቢ ኤርትራ ዘለዎ ፍቕሪ ብተግባር ዘመስከረ'ዩ" "ናብ ክልልና ዝመፅኡ ተምሃሮ፡ ከም ደቅና ክንሕብሕቦም ኢና" "ምስ ፕረዚደንት ኢሳይያስ ኣብ ዝምድና ትግራይን ኤርትራን ዘቲና" እቲ ብዛዕባ ኣብ ልዕሊ ተምሃሮ ዩኒቨርሲቲ ሓደጋ ከይወርዶም ኣመልኪቱ ክካየድ ዝተበሃለ ሰልፊ እውን፡ መንግስቲ ብተግባር ኣብ ዝሰርሐሉ እዋን ተመሊስካ ኣብ ልዕሊ መንግስቲ ሰልፊ ምክያድ ኣድላይነት ከምዘይብሉ እዮም ገሊፆም። "ጉዳይ ተምሃሮ ዩኒቨርሲቲ ብዝምልከት እውን፡ ስራሕ ካብ ንጅምር ፀኒሕና ኢና፤ እቲ ብጭቡጥ ዝተሰርሐ እውን ቢሮ ትምህርቲ ገሊፅዎ እዩ። ንሕና ኢና ንሰርሖ ዘለና እቲ ስራሕ፤ ተምሃሮ ከይትኸዱ ንብል ዘለናስ ንሕና ኢና፤ 'ታይ ሰልፊ የድልዮ'ዚ?
